АҞӘА, лаҵара 18 – Sputnik, Бадри Есиава. Аҳәынҭеилакы "Аԥсныавтомҩа" адиректор хада Борис Ачба имҩаԥигаз апресс-конференциаҿы далацәажәеит Аԥсны ацҳақәеи Гагратәи атунельқәа ҩбеи рҭагылазаашьа, иагьазгәеиҭеит ацҳақәеи атунельқәеи рҭагылазаашьа ҽеим ҳәа. Асеиԥш алкаа ҟарҵеит урыстәылатәи аҟазауаа.
"2008 шықәса рзы урыстәылатәи аҟазауаа Аԥсны иҟоу ацҳақәа зегьы ахәшьара лаҟәы рырҭеит. Зынӡа Аԥсны 70 цҳа ахархәара рзаауеит. Иуашәшәыроуп Кьылашәыртәи, Маҷаратәи ацҳақәа, Гагратәи ацҳа иаарласны агәаҭара азуны аремонт хацырктәуп", — иҳәеит иара.
Ачба иазгәеиҭеит "Аԥсныавтомҩа" абаланс аҿы ишықәгыло ахыкәшаратә мҩа атунельқәа ҩба. Дара роура 800; 1200 метра иҟоуп. Урҭ ртехникатә ҭагылазаашьеи лашарала реиқәыршәарегьы ахәшьара лаҟәы рыҭоуп.
Атунельқәа ақәаӡы рцәыҵалоит. Уи дара ҵнашәаауеит.
Ачба иара убасгьы иҳәеит 2016 шықәса рзы зыӡбахә цәыргаз Гәымсҭа аӡиас аҩбатәи ацҳа апроект макьанагьы аус адырулоит ҳәа.